Source: https://www.employment.gov.sk/showdoc.do?docid=24978&forceBrowserDetector=blind
Timestamp: 2020-08-08 23:51:40+00:00

Document:
Usmernenie k zúčtovaniu pre zariadenia podmienené odkázanosťou s ambulantnou formou ambulantnou soc. služby 2020 (AF) - MPSVR SR
Titulok: Usmernenie k zúčtovaniu pre zariadenia podmienené odkázanosťou s ambulantnou formou ambulantnou soc. služby 2020 (AF)
Úvod > Rodina a sociálna pomoc > Sociálne služby > Usmernenie - FP na sociálne služby 1.štvrťrok 2020 > Usmernenie k zúčtovaniu pre zariadenia podmienené odkázanosťou s ambulantnou formou ambulantnou soc. služby 2020 (AF)
Usmernenie k zúčtovaniu pre zariadenia podmienené odkázanosťou s ambulantnou formou ambulantnou soc. služby 2020 (AF)
Usmernenie Ministerstva práce, sociálnych vecí a rodiny SR na predloženie zoznamov a výkazov za 1. štvrťrok 2020 k poskytnutému finančnému príspevku na poskytovanie sociálnej služby v zariadeniach podmienených odkázanosťou podľa § 71 ods. 6 a § 78a zákona o sociálnych službách poskytnutého na rozpočtový rok 2020 pre ambulantnú formu sociálnej služby
V súlade s bodom 4.2 článku IV. a bodmi 5.2, 5.4, 5.5, 5.6 článku V. Zmluvy o poskytnutí finančného príspevku na poskytovanie sociálnej služby v zariadeniach podmienených odkázanosťou podľa § 71 ods. 6 zákona č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení neskorších predpisov (ďalej len „zákon o sociálnych službách“) na rozpočtový rok 2020 (ďalej len „zmluva“) a v súlade s bodom 4.3 článku IV. a bodmi 5.2, 5.4, 5.5 a 5.6 článku V. Zmluvy o poskytnutí finančného príspevku na poskytovanie sociálnej služby v zariadeniach podmienených odkázanosťou podľa § 78a zákona o sociálnych službách na rozpočtový rok 2020 (ďalej len „zmluva“), je obec, ako prijímateľ finančného príspevku na poskytovanie sociálnej služby v zariadeniach podmienených odkázanosťou podľa § 71 ods. 6 zákona o sociálnych službách, s ambulantnou formou poskytovania tejto sociálnej služby (ďalej len „finančný príspevok“), a neverejný poskytovateľ, ako prijímateľ finančného príspevku na poskytovanie sociálnej služby v zariadeniach podmienených odkázanosťou podľa § 78a zákona o sociálnych službách, s ambulantnou formou poskytovania tejto sociálnej služby (ďalej len „finančný príspevok“), povinná/povinný predložiť Ministerstvu práce, sociálnych vecí a rodiny Slovenskej republiky (ďalej len „ministerstvo“), ako poskytovateľovi tohto finančného príspevku zoznamy a výkazy podľa bodu 3.8 písm. a) článku III. zmluvy k finančnému príspevku poskytnutému na rozpočtový rok 2020 za 1. štvrťrok za neobsadené miesto z dôvodu neuzatvorenia zmluvy o poskytovaní sociálnej služby, alebo za poskytovanie sociálnej služby v menšom rozsahu ako 80 hodín, alebo za miesto podľa bodu 3.15, 3.16, 3.18, 3.19, 3.23, 3. 25 a 3 27 článku III. zmluvy.
Podľa § 3 ods. 6 písm. a) Nariadenia je prijímateľ finančného príspevku povinný doručiť ministerstvu zoznamy a výkazy za 1. štvrťrok 2020 podľa odseku 5 písm. c) Nariadenia a vrátiť nevyčerpanú časť finančného príspevku za neobsadené miesta podľa § 78d ods. 13 zákona o sociálnych službách do 31. mája 2020.
- miesta v zariadení sociálnych služieb s ambulantnou sociálnou službou, na ktoré je finančný príspevok podľa tejto zmluvy určený a na ktorých sa ku dňu vzniku krízovej situácie poskytovala sociálna služba na základe uzatvorenej zmluvy o poskytovaní sociálnej služby, sa neuplatňuje ustanovenie § 78d ods. 13 zákona o sociálnych službách.
- Podmienkou na neuplatňovanie tohto ustanovenia je však preukázanie toho, že zariadenie sociálnych služieb s ambulantnou sociálnou službou počas krízovej situácie poskytuje sociálnu službu v domácom prostredí prijímateľa sociálnej služby, alebo poskytuje sociálne poradenstvo, pomoc pri zabezpečovaní nevyhnutných podmienok na uspokojovanie základných životných potrieb alebo pomoc pri nevyhnutných úkonoch sebaobsluhy fyzickým osobám, ktoré dovŕšili vek potrebný na nárok na starobný dôchodok a fyzickým osobám s ťažkým zdravotným postihnutím
- povinnosť vedenia alebo zabezpečenia vedenia evidencie počtu neobsadených miest v zariadení podľa § 78d ods. 16 písm. b) zákona o sociálnych službách (evidenciu dennej prítomnosti jednotlivých prijímateľov ambulantnej sociálnej služby a časový rozsah poskytovanej ambulantnej sociálnej služby pre každé miesto v zariadení, pre ktoré je tento finančný príspevok určený) pre tieto ku dňu vzniku krízovej situácie „zazmluvnené“ miesta sa v tomto rozhodnom období považuje za splnenú
- miesta v zariadení sociálnych služieb s ambulantnou sociálnou službou, na ktoré je finančný príspevok podľa tejto zmluvy určený a na ktorých sa ku dňu vzniku krízovej situácie neposkytovala sociálna služba na základe uzatvorenej zmluvy o poskytovaní sociálnej služby, sa naďalej uplatňuje ustanovenie § 78d ods. 13 zákona o sociálnych službácha povinnosť nevyčerpaný finančný príspevok z dôvodu neobsadenia miesta vrátiť na príslušný účet ministerstva naďalej trvá
1. Súhrnný výkaz – vyplniť údaje o prijímateľovi finančného príspevku, uviesť IČO, číslo zmluvy, názov zariadenia sociálnej služby a druh poskytovania sociálnej služby. Tieto údaje sa automaticky vyplnia vo všetkých hárkoch.
2. Súhrnný výkaz – vyplniť riadok č. 1 až č. 3
3. Krízová situácia – do riadku č. 3 uviesť počet miest, na ktorých bola ku dňu 12.3.2020 uzatvorená zmluva o poskytovaní sociálnej služby a vyplniť riadky č. 5 až 8 podľa príkladu uvedeného v záložke Vzorový príklad Krízová situácia
4. Zoznam prijímateľov sociálnej služby – uviesť všetkých prijímateľov sociálnej služby, na základe uzatvorenej písomnej zmluvy o poskytovaní sociálnej služby v zariadení, pre ktoré je finančný príspevok určený, ich meno, priezvisko, rodné číslo, počet hodín poskytovania sociálnej služby podľa zmluvy uzatvorenej s prijímateľom sociálnej služby na 1 pracovný deň (nie je možné uvádzať interval hodín), deň začatia poskytovania sociálnej služby podľa zmluvy s prijímateľom sociálnej služby a deň ukončenia poskytovania sociálnej služby, ak k ukončeniu v priebehu 1.štvrťroka 2020 došlo.
Ak je na dané miesto uzatvorená zmluva s viacerými prijímateľmi sociálnej služby alebo pri zmene – obsadení, toho istého miesta iným prijímateľom sociálnej služby, žiadame uvádzať rovnaké číslo miesta, pričom týchto prijímateľov sociálnej služby žiadame uvádzať vždy pod seba.
5. Výkaz dennej evidencie počtu hodín poskytovanej sociálnej služby na jednotlivých miestach v zariadení – do jednotlivých políčok uviesť podľa dní za mesiace január, február až 12. marec počet hodín prítomnosti prijímateľa sociálnej služby v zariadení. Poradové číslo prijímateľa sociálnej služby uvedené v zozname prijímateľov sociálnej služby zostáva vo výkaze dennej evidencie počtu hodín poskytovanej sociálnej služby identické. Automaticky je prenesený aj príslušný počet hodín poskytovania sociálnej služby na 1 deň podľa zmluvy s prijímateľom sociálnej služby.
Políčka za dni, kedy bolo v zariadení dočasne prerušené poskytovanie sociálnej služby z dôvodu krízovej situácie žiadame nevypĺňať.
6. Výpočet – prijímateľ finančného príspevku vypĺňa len riadky č. 2 a č. 5. Ostatné údaje do výpočtu budú doplnené automaticky, pokiaľ bude výkaz dennej evidencie počtu hodín vyplnený správne.
7. Súhrnný výkaz - do riadkov č. 6 a 7 žiadame uviesť počet pracovných dní, kedy nebola poskytovaná sociálna služba, pričom tento počet pracovných dní žiadame uviesť do príslušného riadku podľa dôvodu neposkytovania sociálnej služby.
Sumu uvedenú v riadku č. 13, ktorá zodpovedá nevyčerpanému finančnému príspevku za neobsadené miesta v 1. štvrťroku 2020, je prijímateľ finančného príspevku povinný zaslať na účet ministerstva podľa bodu 5.4 písm. a) článku V. zmluvy.
8. Zoznam zamestnancov - do zoznamu žiadame uviesť všetkých zamestnancov poskytovateľa sociálnej služby, kde bude uvedené ich meno, priezvisko a rodné číslo, druh pracovnoprávneho vzťahu (pracovný pomer, dohoda o pracovnej činnosti, dohoda o vykonaní práce, dohoda o brigádnickej práci študentov), pracovná pozícia uvedená v pracovnej zmluve, resp v dohode, dátum vzniku a dátum ukončenia pracovnoprávneho vzťahu
9. Čestné vyhlásenie – podpísané primátorom/starostom, alebo štatutárnym zástupcom a opatrené pečiatkou.
PhDr. Evu Čajdíkovú, eva.cajdikova@employment.gov.sk, tel. č.: 02/2046 2171
UPOZORNENIE:Prijímateľ finančného príspevku je povinný riadne vyplnené výkazy, zoznamy a čestné vyhlásenie predložiť ministerstvu v členení podľa jednotlivých zariadení uvedených v Prílohe č. 1 zmluvy osobitne:
Mesto/obec predkladá zoznamy a výkazy zo súboru Verejný poskytovateľ_AF v členení podľa jednotlivých zariadení sociálnych služieb a druhu sociálnej služby v zariadení uvedených v Prílohe č. 1 zmluvy a neverejný poskytovateľ predkladá zoznamy a výkazy zo súboru Neverejný poskytovateľ_AF v členení podľa jednotlivých zariadení sociálnych služieb a druhu sociálnej služby v zariadení uvedených v Prílohe č. 1 zmluvy.
Prijímateľ finančného príspevku pri vrátení nevyčerpaného finančného príspevku podľa riadku č. 13 súhrnného výkazu za 1. štvrťrok 2020 je na platobný poukaz povinný uviesť číslo zmluvy ako variabilný symbol a špecifický symbol v tvare: 0448202001.
Pred poukázaním nevyčerpaného finančného príspevku na účet ministerstva podľa bodu 5.4 písm. a) článku V. zmluvy je prijímateľ povinný zaslať avízopísomnou formou alebo do elektronickej schránky ministerstva, kde uvedie číslo zmluvy, číslo príslušného účtu ministerstva, výšku poukázaných alebo vrátených finančných prostriedkov, názov zariadenia sociálnych služieb, IČO a druh sociálnej služby v zariadení podľa Prílohy č. 1 zmluvy.
Zoznamy, výkazy a avízo za 1. štvrťrok 2020 prijímateľ finančného príspevku zašle do 31. mája 2020:
Pokiaľ je nevyčerpaný finančný príspevok za viacero zariadení, resp. za rôzne formy sociálnej služby vrátený v jednej sume, je potrebné v avíze rozpísať výšku jednotlivých vratiek aj podľa druhu zariadenia a formu sociálnej služby.

References: § 71
 § 78
 § 71
 § 78
 § 71
 § 78
 § 3
 § 78
 § 78
 § 78
 § 78